Генадзь Давыдзька

**Генадзь Браніслававіч Давыдзька** (нарадзіўся 29 верасьня 1955 году) — палітык і прапагандыст рэжыму Лукашэнкі ў Беларусі, актор і тэлевядоўца; з 2018 па 2022 год старшыня грамадзкай арганізацыі «Белая Русь».

## Біяграфія
Нарадзіўся 29 верасьня 1955 году ў горадзе Сяньне Віцебскай вобласьці. Скончыў Далёкаўсходні пэдагагічны інстытут мастацтваў (актор драматычнага тэатру і кіно) і Беларускую дзяржаўную акадэмію мастацтваў (рэжысэр драмы).

Працоўную дзейнасьць пачаў у Арэнбурскім абласным драматычным тэатры імя Максіма Горкага. Служыў у шэрагах Узброеных сілаў. Працаваў акторам Магілёўскага абласнога тэатру драмы і камэдыі імя Вінцэнта Дунін-Марцінкевіча, акторам, рэжысэрам, генэральным дырэктарам Нацыянальнага акадэмічнага тэатру імя Янкі Купалы.

Зьяўляўся дэпутатам Палаты прадстаўнікоў Нацыянальнага сходу Рэспублікі Беларусь трэцяга і чацьвертага скліканьня, быў чальцом Сталай камісіі па адукацыі, культуры, навуцы і навукова-тэхнічным прагрэсе. Дэпутат Парлямэнцкага Сходу Саюза Беларусі і Расеі, старшыня Камісіі па інфармацыйнай палітыцы. Чалец грамадзка-кансультатыўнай рады пры Адміністрацыі Прэзыдэнта Рэспублікі Беларусь. Старшыня савета фонду Прэзыдэнта Рэспублікі Беларусь па падтрымцы культуры і мастацтва. Старшыня асацыяцыі грамадзкіх аб’яднаньняў «Беларуская канфэдэрацыя творчых саюзаў». Другі старшыня Менскага міжнароднага кінафэстывалю «Лістапад» пасьля Расьціслава Янкоўскага. Зараз — намесьнік старшыні Сталай камісіі ПП НС Рэспублікі Беларусь па правах чалавека, нацыянальных адносінах і сродках масавай інфармацыі, кіраўнік Нацыянальнай дзяржаўнай тэлерадыёкампаніі Рэспублікі Беларусь з 28 сьнежня 2010 году да 6 лютага 2018 году. У студзені 2018 году абраны старшынём грамадзкай арганізацыі «Белая Русь».

Зьяўляўся аўтарам праграмаў і вядучым на Беларускім тэлебачаньні. Напачатку 2016 году ў праграме «Клуб рэдактараў» на БТ-1 выступіў з шэрагам абвінавачваньняў недзяржаўнай прэсы, сьцьвярджаючы, што яна працуе на развал дзяржавы.

У складзе Палаты прадстаўнікоў Давыдзька займаўся распрацоўкай рэпрэсіўных законапраектаў аб грамадзянскай супольнасьці і палітычных партыях.

Генадзь Давыдзька пайшоў у адстаўку з пасады старшыні «Белай Русі» падчас IV зьезду гэтага аб’яднаньня, які адбыўся 18 чэрвеня 2022 г.. Новым старшынём абраны рэктар Полацкага дзяржаўнага ўнівэрсытэту Алег Раманаў.

## Фільмаграфія

## Творчасьць
* Яго зборнік вершаў, мініяцюраў і выразаў «Ловец снов», 2015 год, наклад 525 асобнікі, быў раскрытыкаваны ў недзяржаўнай прэсе.

## Узнагароды
Узнагароджаны мэдалём Францішка Скарыны, Ганаровай граматай Нацыянальнага сходу Рэспублікі Беларусь.

Заслужаны артыст Рэспублікі Беларусь, ляўрэат прэміі Фэдэрацыі прафсаюзаў.

## Абвінавачаньні. Чорны сьпіс ЭЗ
У 2011 годзе ў сувязі з хваляй рэпрэсіяў супраць актывістаў апазыцыі пасьля прэзыдэнцкіх выбараў у Беларусі ў 2010 годзе Генадзь Давыдзька і некалькі іншых уплывовых супрацоўнікаў і кіраўнікоў дзяржаўных СМІ Беларусі былі ўключаныя ў санкцыйныя сьпісы Эўрапейскага зьвязу. Ім быў забаронены ўезд на тэрыторыю краінаў Эўрапейскага Зьвязу, а іхныя актывы на тэрыторыі ЭЗ падлягалі замарожваньню. Забарона была зьнятая ў 2016 годзе.

Паводле , Генадзь Давыдзька

21 чэрвеня 2021 г. Давыдзька быў паўторна ўнесены ў санкцыйны сьпіс Эўрапейскага Зьвязу. Паводле рашэньня ЭЗ, «як старшыня "Белай Русі", буйной пралукашэнкаўскай арганізацыі, Генадзь Давыдзька зьяўляецца адным з галоўных прапагандыстаў рэжыму. У падтрымку Лукашэнкі ён часта ўжываў запаленчую мову і заахвочваў гвалт дзяржаўнага апарату супраць мірных дэманстрантаў». 6 ліпеня да чэрвеньскага пакету санкцый ЭЗ далучыліся Альбанія, Ісьляндыя, Ліхтэнштайн, Нарвэгія, Паўночная Македонія, Чарнагорыя, 7 ліпеня ў свой санкцыйны сьпіс Давыдзьку ўнесла Швайцарыя.

9 жніўня 2021 году таксама быў унесены ў сьпіс спэцыяльна вызначаных грамадзянаў і заблякаваных асобаў ЗША.

## Крыніцы

## Вонкавыя спасылкі
* 

Катэгорыя:Нарадзіліся ў Сяньне
Катэгорыя:Палітыкі Рэспублікі Беларусь
Катэгорыя:Беларускія акторы
Катэгорыя:Беларускія прапагандысты
Катэгорыя:Беларускія тэлевядучыя
Катэгорыя:Беларускія рэжысэры
Катэгорыя:Выпускнікі Беларускай дзяржаўнай акадэміі мастацтваў
Катэгорыя:Заслужаныя артысты Рэспублікі Беларусь
Катэгорыя:Дэпутаты Палаты Прадстаўнікоў Нацыянальнага сходу Рэспублікі Беларусь 3-га скліканьня
Катэгорыя:Дэпутаты Палаты Прадстаўнікоў Нацыянальнага сходу Рэспублікі Беларусь 4-га скліканьня
Катэгорыя:Сябры Савету Рэспублікі Нацыянальнага сходу Рэспублікі Беларусь 6-га скліканьня
Катэгорыя:Дэпутаты Палаты Прадстаўнікоў Нацыянальнага сходу Рэспублікі Беларусь 7-га скліканьня
Катэгорыя:Дэпутаты Парлямэнцкага Сходу Саюзу Беларусі і Расеі
Катэгорыя:Кіраўнікі Нацыянальнай дзяржаўнай тэлерадыёкампаніі Рэспублікі Беларусь
Катэгорыя:Генэральныя дырэктары Нацыянальнага акадэмічнага тэатру імя Янкі Купалы
Катэгорыя:Старшыні Менскага міжнароднага кінафэстывалю «Лістапад»
Катэгорыя:Узнагароджаныя мэдалём Францішка Скарыны
Катэгорыя:Узнагароджаныя Ганаровай граматай Нацыянальнага сходу Рэспублікі Беларусь
Катэгорыя:Беларускія асобы ў Чорным сьпісе ЭЗ
Катэгорыя:Беларускія асобы ў сьпісе СВГ